PMIndiaData/PMIndiaSum huggingface dataset:
કેન્દ્રીય મંત્રીમંડળે મેસર્સ એચએલએલ લાઇફકેર લિમિટેડને મેડિપાર્ક સ્થાપિત કરવા તમિલનાડુના કાંચીપુરમ જિલ્લામાં ચેંગાલપટ્ટુમાં સ્થિત 330.10 એકર સરકારી જમીન પેટા-ભાડાપટ્ટે આપવાના નિર્ણયને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકે સ્વાસ્થ્ય અને કુટુંબ કલ્યાણ મંત્રાલય હેઠળ મિનિરત્નનો દરજ્જો ધરાવતા સરકારી સાહસ મેસર્સ એચએલએલ લાઇફકેર લિમિટેડને ચેન્નાઈની બહાર ચેંગાલપટ્ટુ સ્થિત 330.10 એકર જમીન પેટા ભાડાપટ્ટે આપવા માટેની મંજૂરી આપી છે. આ જમીન પર તબીબી ઉપકરણોનું ઉત્પાદન કરવા માટે પાર્ક (મેડિપાર્ક) સ્થાપિત કરવામાં આવશે, જેના માટે એક સ્પેશિયલ પર્પઝ વ્હિકલ (એસપીવી) રચવામાં આવશે. પ્રોજેક્ટમાં એચએલએલનો હિસ્સો 50 ટકાથી વધારે રહેશે. મેડિપાર્ક પ્રોજેક્ટ દેશમાં મેડિકલ ટેકનોલોજી સેક્ટરમાં પ્રથમ ઉત્પાદન ક્લસ્ટર બનશે, જેનો ઉદ્દેશ નોંધપાત્ર રીતે ઓછા ખર્ચે આધુનિક ઉત્પાદનોના સ્થાનિક ઉત્પાદનને વેગ આપવાનો છે, જેના પરિણામે સ્વાસ્થ્ય સંબંધિત સારસંભાળની સેવા વાજબી કિંમતે પ્રદાન કરી શકાશે અને તેનો ફાયદો સવિશેષ દેશના નાગરિકોના મોટા વર્ગને નિદાન સેવામાં મળશે. પ્રસ્તાવિત મેડિપાર્ક દેશમાં તબીબી ઉપકરણો અને ટેકનોલોજીના ક્ષેત્ર તથા આનુષંગિક શાખાઓના વિકાસમાં પ્રદાન કરશે જે હજુ પ્રાથમિક અવસ્થામાં છે. આ મેડિપાર્ક રોજગારીનું સર્જન કરશે અને સરકારના “મેક ઇન ઇન્ડિયા” અભિયાનને પ્રોત્સાહન આપશે. મેડિપાર્કનું નિર્માણ તબક્કાવાર થશે અને સંપૂર્ણ નિર્માણ સાત વર્ષમાં પૂર્ણ થશે. તેના નિર્માણના પ્રથમ તબક્કામાં ભૌતિક માળખું વિકસાવવામાં આવશે અને ત્રીજા વર્ષથી પ્લોટ ભાડાપટ્ટે આપવામાં આવશે. બીજા તબક્કામાં નોલેજ મેનેજમેન્ટ સેન્ટર વિકસાવવામાં આવશે, જેમાં વિવિધ વિભાગો પાસેથી અનુદાન અને સહાય મળશે, જે આ જ પ્રકારની પહેલો માટે ભંડોળ આપશે. એચએલએલ તબીબી ઉપકરણો અને સાધનસામગ્રી માટે ઉત્પાદન એકમો સ્થાપિત કરવા ઇચ્છતા રોકાણકારોને પારદર્શક બિડિંગ પ્રક્રિયા મારફતે જમીન પેટા-ભાડાપટ્ટે આપશે. શરૂઆતના તબક્કામાં તબીબી ઉપકરણ અને સાધનસામગ્રી, ઉત્પાદન ઉદ્યોગમાંથી પસંદગી પામનાર ઉદ્યોગસાહસોને જમીનો સબસિડાઇઝ દરે આપવામાં આવશે, જેથી અન્ય રોકાણકારોને આકર્ષી શકાય અને જેમ જેમ માગ વધશે તેમ તેમ દરમાં તબક્કાવાર વધારો કરવામાં આવશે. આ રીતે મેડિપાર્ક પ્રોજેક્ટ ભારતમાં ગુણવત્તાયુક્ત હેલ્થ કેર ડિલિવરી વધારવા મહત્ત્વપૂર્ણ ભૂમિકા ભજવશે. પ્રોજેક્ટ આયાત પરની નિર્ભરતા ઘટાડશે અને અત્યાધુનિક માળખાગત અને ટેકનોલોજીની સુલભતા પ્રદાન કરવા સ્વદેશી અને સ્થાનિક ઉદ્યોગની વૃદ્ધિ માટે મજબૂત આધાર ઊભો કરશે. તબીબી ઉપકરણો અને સાધનસામગ્રીનું સ્થાનિક ઉત્પાદન સુનિશ્ચિત અને વાજબી હેલ્થ કેર ડિલિવરીના ક્ષેત્રને વિકાસ આપશે તથા ગુણવત્તાયુક્ત હેલ્થકેર સેવાની પહોંચ વધારશે.
કોચી કેરળમાં INS વિક્રાંતના કમિશનિંગ સમયે પ્રધાનમંત્રી શ્રીના સંબોધનનો મૂળપાઠ

આ ઐતિહાસિક કાર્યક્રમમાં ઉપસ્થિત કેરળના રાજ્યપાલ શ્રી આરીફ મોહમ્મદ ખાન, કેરળના મુખ્યમંત્રી શ્રી પિનરાઈ વિજયન, દેશના સંરક્ષણ મંત્રી શ્રી રાજનાથ સિંહ, કેન્દ્રીય મંત્રીમંડળના મારા અન્ય સાથીદારો, નૌકાદળના વડા એડમિરલ આર. હરિકુમાર, એમડી કોચીન શિપયાર્ડ, આ ઐતિહાસિક પ્રસંગમાં ઉપસ્થિત સૌ વિશિષ્ટ અને પ્રતિષ્ઠિત મહેમાનો અને આ કાર્યક્રમમાં જોડાયેલા મારા વ્હાલા દેશવાસીઓ! આજે અહીં કેરળના દરિયાકિનારે દરેક ભારતીય એક નવા ભવિષ્યના સૂર્યોદયનો સાક્ષી બની રહ્યો છે.
પ્રધાનમંત્રીએ સંસદનાં કેન્દ્રિય હોલમાં રાષ્ટ્રીય જનપ્રતિનિધિ સંમેલનને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે સંસદનાં કેન્દ્રિય હોલમાં રાષ્ટ્રીય જનપ્રતિનિધિ સંમેલનને સંબોધન કર્યું હતું. પ્રધાનમંત્રીએ કહ્યું હતું કે, “દરેક રાજ્યમાં કેટલાંક એવા જિલ્લાં છે, જ્યાં વિકાસ માપદંડ મજબૂત છે. આપણે તેમાંથી શીખવું જોઈએ અને નબળા જિલ્લા પર કામ કરવું જોઈએ. સ્પર્ધા અને સહકારી સંઘવાદની ભાવના દેશ માટે સારી બાબત છે. જનભાગીદારીથી હંમેશા મદદ મળે છે. જ્યાં અધિકારીઓએ લોકો સાથે મળીને કામ કર્યું છે અને તેમને વિકાસની પ્રક્રિયા સાથે જોડ્યું છે, ત્યાં પરિવર્તનકારક પરિણામ મળ્યાં છે. આ માટે જરૂરી છે કેજેજિલ્લામાં સુધારાની જરૂર છે તેવા ક્ષેત્રોની ઓળખ કરવામાં આવે અને પછી ખામીઓને દૂર કરવામાં આવે. જો આપણે જિલ્લાઓનાં એક પાસાંમાં ફેરફાર કરવાનો નિર્ણય લઈએ તો આપણે બીજા જરૂરિયાતો પૂરી કરવા માટે પણપ્રેરિત કરી શકીશું. આપણી પાસે શ્રમ શક્તિ છે, આપણી પાસે કૌશલ્ય અને સંસાધન છે. આપણે મિશન મોડમાં કામ કરવા અને એક સકારાત્મક પરિવર્તન લાવવાની જરૂર છે. આપણું લક્ષ્ય સામાજિક ન્યાય છે. મહત્વાકાંક્ષીજિલ્લાઓમાં કામ કરવાથી એચડીઆઈ (માનવ વિકાસ સૂચકાંક)માં ભારતની સ્થિતિમાં સુધારો થશે. જનપ્રતિનિધિઓનું આ સંમેલન લોકસભાનાં અધ્યક્ષ સુમિત્રા મહાજનજી દ્વારા એક પ્રશંસનીય પહેલ છે. આ બહુ સારી બાબત છે કે વિવિધ જિલ્લાઓનાં જનપ્રતિનિધિ મહત્ત્વપૂર્ણ મુદ્દાઓ પર ચર્ચા કરવા માટે એકસાથે આવે.”
નવી દિલ્હી ખાતે સીઆઈસીના નવા પરિસરનાં ઉદઘાટન પ્રસંગે પ્રધાનમંત્રીનાં વક્તવ્યનો મૂળપાઠ

કેન્દ્રીય માહિતી આયોગનાં આ નવા ભવનનું લોકાર્પણ કરતા મને અત્યંત પ્રસન્નતા થઇ રહી છે. જુદા જુદા વિભાગોનાં સંયુક્ત યોગદાનના કારણે આ ઈમારતનાં નિર્માણનું કાર્ય નિશ્ચિત સમય કરતા પહેલા જ પૂરૂ કરી દેવામાં આવ્યું છે. ઈમારતના નિર્માણ સાથે જોડાયેલા તમામ વિભાગો અને કર્મચારીઓને હું ખુબ ખુબ અભિનંદન આપું છું. મને જણાવવામાં આવ્યું છે કે આ ઈમારતે પર્યાવરણ અનુરૂપ બાંધકામ
પ્રધાનમંત્રીએ ઓક્સીજનનો પૂરતો પૂરવઠો સુનિશ્ચિત કરવા માટે તેની ઉપલબ્ધતાની સમીક્ષા કરી

પ્રધાનમંત્રી શ્રી નરેન્દ્ર મોદીએ દેશમાં મેડિકલ ગ્રેડ ઓક્સીજનનો પૂરતો પૂરવઠો સુનિશ્ચિત કરવા માટે તેની વર્તમાન ઉપલબ્ધતાની વ્યાપક સમીક્ષા કરી હતી. આરોગ્ય,
પ્રધાનમંત્રીએ એસ્સેલ ગ્રૂપની 90 વર્ષની ઉજવણીમાં હાજરી આપી

પ્રધાનમંત્રી શ્રી નરેન્દ્ર મોદી આજે નવી દિલ્હીમાં એસ્સેલ ગ્રૂપના 90 વર્ષની ઉજવણીના કાર્યક્રમમાં સામેલ થયા હતા. આ ઇવેન્ટમાં રાષ્ટ્રપતિ પ્રણવ મુખર્જી પણ ઉપસ્થિત હતા. પ્રધાનમંત્રીને આવકારતા એસ્સેલ ગ્રૂપના ચેરમેન શ્રી સુભાષ ચંદ્રાએ આ ઇવેન્ટ માટે આમંત્રણનો સ્વીકાર કરવા બદલ તેમનો આભાર માન્યો હતો. તેમણે પાણી પુરવઠા, વીજ પુરવઠા, સ્વચ્છ ભારત અને એફોર્ડેબલ હાઉસિંગ જેવી થીમ પર એસ્સેલ ગ્રૂપની તાજેતરમાં સામાજિક પહેલો સમજાવી હતી. આ પ્રસંગે પ્રધાનમંત્રીએ બે સામાજિક પહેલો લોન્ચ કરી હતી. તેમાં શિક્ષણ, સ્વાસ્થ્ય અને રોજગારી જેવા વિષયો પર લોકોના સશક્તિકરણનો કાર્યક્રમ સારથી સામેલ હતો તથા જરૂરિયાતમંદ લોકોને સશક્ત કરવા રૂ. 5000 કરોડના ભંડોળ સાથે ડીએસસી ફાઉન્ડેશન લોન્ચ કરવામાં આવ્યું હતું. આ પ્રસંગે બોલતા પ્રધાનમંત્રીએ કાર્યક્રમને ભારતીય પરંપરાઓની રજૂઆત સમાન ગણાવ્યો હતો. તેમણે જણાવ્યું હતું કે, ભારત એવી પરંપરા ધરાવે છે, જેમાં એક પછી એક પેઢીઓ પારિવારિક મૂલ્યોને આગળ વધારે છે તથા તેમની ક્ષમતાઓ વધારી કુટુંબમાં પ્રદાન કરે છે. તેમણે શ્રી નંદકિશોર ગોએન્કા સાથે અગાઉની મુલાકાતો યાદ કરી હતી અને કહ્યું હતું કે, કુટુંબ હંમેશા નવા વિચારો સ્વીકારે છે અને દરેક પડકારને તક ગણે છે, જેથી “જમીનથી સેટેલાઇટ” સુધીની વિવિધ પહેલોમાં ગ્રૂપની હાજરી જોવા મળે છે. એસ્સેલ ગ્રૂપની સામાજિક પહેલોની પ્રશંસા કરીને પ્રધાનમંત્રીએ જણાવ્યું હતું કે, સ્વચ્છ ભારત મિશન મોટી સંખ્યામાં સામાજિક ઉદ્યોગસાહસિકતા માટે નવી તકો પ્રદાન કરે છે. તેમણે કહ્યું હતું કે, જ્યારે “સારથી” અધિકારો અને ફરજોનો સુભગ સમન્વય છે, ત્યારે ડીએસસી ફાઉન્ડેશન મોટી સંખ્યામાં રોજગારીનું સર્જન કરવામાં મદદ કરશે. પ્રધાનમંત્રીએ કાર્યક્રમમાં ઉપસ્થિત દરેકને વર્ષ 2022માં દેશની આઝાદીના 75માં વર્ષની ઉજવણી માટે પ્રદાન કરી શકાય તેવા ચોક્કસ લક્ષ્યાંકો નિર્ધારિત કરવા અપીલ કરી હતી.
અસમમાં કોકરાઝારમાં પ્રધાનમંત્રીનાં સંબોધનનો મૂળ પાઠ

ભારત માતાની જય…. ભારત માતાની જય…. ભારત માતાની જય…. મંચ પર બિરાજેલા અસમના રાજ્યપાલ, સંસદમાં મારી સાથીદાર, વિવિધ બોર્ડ અને સંસ્થાઓ સાથે સંબંધિત આગેવાનો, અહીં ઉપસ્થિત એનડીબીએફનાં વિવિધ જૂથોનાં સાથિયોં, અહીં આવેલા સન્માનિય મહાનુભાવો અને મોટી સંખ્યામાં અમને આશીર્વાદ આપવા આવેલા મારા પ્રિય ભાઈઓ અને બહેનો. હું અસમ ઘણી વાર આવ્યો છું. અહીં પણ આવ્યો છું. આ આખા વિસ્તારમાં ઘણા વર્ષોથી આવતોજતો રહ્યો છું, કેટલાંક દાયકા પસાર કર્યા. હું પ્રધાનમંત્રી બન્યા પછી પણ તમને મળવા માટે વારંવાર આવતો રહ્યો છું. પણ આજે જે ઉત્સાહ, જે ઉમંગ હું તમારા ચહેરા પર જોઈ રહ્યો છું, એ અહીંના ‘આરોનાઈ’ અને ‘ડોખોના’નાં રંગારંગ વાતાવરણથી મને વધારે સંતોષ થયો છે. મેં જાહેર જીવનમાં, રાજકીય જીવનમાં ઘણી રેલીઓ જોઈ છે, બહુ જનસભાઓને સંબોધન કર્યું છે, પણ મને જીવનમાં ક્યારેય આટલી મોટી સંખ્યામાં જનમેદની જોવાનું સૌભાગ્ય મળ્યું નહોતું. જે લોકો રાજકીય જીવનનાં પંડિત છે, તેઓ જરૂરી આ વિષય પર ક્યારેક કહેશે કે આઝાદી પછી હિંદુસ્તાનની સૌથી મોટી કોઈ રાજકીય રેલી થઈ હોય, તો આજે આ રેકોર્ડ તમે સ્થાપિત કરી દીધો છે. આનો શ્રેય તમને જાય છે. હું હેલિકોપ્ટરમાંથી જોઈ રહ્યો હતો, હેલિકોપ્ટરમાંથી જ્યાં નજર પડતી હતી, ત્યાં માનવીય મહેરામણ જ જોવા મળતું હતું. હું તો જોતો રહી ગયો કે, આ બ્રિજ પર કેટલાં લોકો ઊભા છે, કોઈ પડી જશે તો મને દુઃખ થશે. મોટી સંખ્યામાં લોકો ઊભા છે. ભાઈઓ અને બહેનો, તમે આટલી મોટી સંખ્યામાં મને આશીર્વાદ આપવા આવ્યાં છો, અહીની માતાઓ અને બહેનો મને આશીર્વાદ આપવા આવી છે. એટલે મારો વિશ્વાસમાં થોડો વધુ વધારો થયો છે. ક્યારેક-ક્યારેક લોકો ડંડા મારવાની વાત કરે છે, પણ જે મોદીને આટલી મોટી સંખ્યામાં માતાઓ અને બહેનોનું સુરક્ષા કવચ મળ્યું હોય, એના પર ગમે એટલા ડંડા પડે તો પણ એને કશું ન થાય. હું તમને બધાને વંદન કરું છું. માતાઓ અને બહેનો, મારા ભાઈઓ અને બહેનો, મારા નવયુવાનો, હું આજે ખરાં હૃદયથી તમને ભેટવા આવ્યો છું, તમને અપનાવવા આવ્યો છું. અસમનાં મારા પ્રિય ભાઈઓ અને બહેનોને એક નવો વિશ્વાસ અપાવવા આવ્યો છું. ગઈ કાલે આખા દેશે જોયું કે તમે ગામડે-ગામડે મોટરસાયકલ પર રેલીઓ કાઢી, આખા વિસ્તારમાં દીપ પ્રકટાવીને દિવાળી મનાવી. કદાચ દિવાળીના પ્રસંગે પણ આટલી દીપ તમે પ્રકટાવ્યાં નહીં હોય. મને આશ્ચર્ય થયું છે. હું ગઈ કાલે જોઈ રહ્યો હતો કે સોશિયલ મીડિયામાં ચારે તરફ તમે જે દીપ પ્રકટાવ્યાં એના દ્રશ્યો ટીવીમાં, સોશિયલ મીડિયામાં છવાઈ ગયા હતા. આખું હિંદુસ્તાન તમારી જ ચર્ચા કરી રહ્યું હતું. ભાઈઓ અને બહેનો, આ કોઈ હજારો, લાખો દીપ પ્રકટાવવાની ઘટના નથી, પણ દેશનાં મહત્ત્વપૂર્ણ વિસ્તારમાં એક નવી રોશની, નવા પ્રકાશની શરૂઆત થઈ છે. ભાઈઓ અને બહેનો, આજનો દિવસ એ હજારો શહીદોને યાદ કરવાનો છે, જેમણે દેશ માટે પોતાની ફરજ અદા કરતાં પોતાનાં જીવનનું બલિદાન આપ્યું છે. આજનો દિવસ બોડોફા ઉપેન્દ્રનાથ બ્રહ્મા જી, રુપનાથ બ્રહ્મા જી જેવા અહીનાં પ્રભાવશાળી નેતૃત્વનાં યોગદાનને યાદ કરવાનો છે, એમને નમન કરવાનો છે. આજનો દિવસ આ સમજૂતી માટે બહુ સકારાત્મક ભૂમિકા અદા કરનાર
પ્રધાનમંત્રીએ રથયાત્રાના પ્રસંગે લોકોને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ રથયાત્રાના પ્રસંગે લોકોને શુભેચ્છા પાઠવી છે. એક ટવીટમાં પ્રધાનમંત્રીએ કહ્યું, "રથયાત્રાના વિશેષ પ્રસંગે સૌને શુભેચ્છાઓ. આપણે ભગવાન જગન્નાથને નમન કરીએ છીએ અને પ્રાર્થના કરીએ છીએ કે તેમના આશીર્વાદથી સૌના જીવનમાં સારું આરોગ્ય અને સમૃદ્ધિ આવે. જય જગન્નાથ!"
પ્રધાનમંત્રીએ કહ્યું કે પૂર્વોત્તર દેશનું મહત્વનું વિકાસ એન્જિન બની રહ્યું છે

પ્રધાનમંત્રીએ લોકસભામાં રાષ્ટ્રપતિના પ્રવચન ઉપર આભાર પ્રસ્તાવની ચર્ચામાં જવાબ આપતાં કહ્યું હતું કે પૂર્વોત્તર હવે ઉપેક્ષિત ક્ષેત્ર નથી. તેમણે જુદા જુદા ક્ષેત્રોમાં કરાયેલા સરકારી પ્રયાસોને બિરદાવતા કહ્યું કે એમના કારણે જ આજે પૂર્વોત્તર દેશનું એક મહત્વનું વિકાસ એન્જિન બની ચૂક્યું છે. તેમણે કહ્યું કે “પૂર્વોત્તરના લોકોને હવે એવું લાગતું નથી કે દિલ્હી દૂર છે. હવે સરકાર તેમના દરવાજે આવીને ઊભી છે. અમારા મંત્રીઓ અને અધિકારીઓ નિયમિતપણે આ પ્રદેશની મુલાકાત લેતા હોય છે, ” પ્રધાનમંત્રીએ કહ્યું કે સરકારે તેમના માટે વીજળી, રેલવે જોડાણ, મોબાઇલ કનેક્ટિવિટી અને આ ક્ષેત્રના વિકાસના અંગે વિવિધ પાસાં પર કામ કર્યું છે. પ્રધાનમંત્રીએ તાજેતરમાં કરાયેલી બોડો સમજૂતીનો ઉલ્લેખ કરતાં કહ્યું કે, દાયકાઓ જુના સંકટને હલ કરવા માટેના નિષ્ઠાભર્યા પ્રયત્નો સાથે તમામ હિતધારકોને એક સાથે લાવવાનો પ્રયાસ કરાયો છે. પ્રધાનમંત્રીએ કહ્યું હતું કે, આ મુદ્દામાં વિલંબથી દાયકાઓ જૂના આ સંકટમાં ઓછામાં ઓછા 40,000 લોકોનાં મોત થયાં. તેમણે કહ્યું કે, જોકે આ વખતે અમે તમામ હિતધારકોને સાથે લાવ્યા છીએ અને સમજૂતીથી સ્પષ્ટ છે કે કટોકટીના હવે કોઈ મુદ્દા બાકી નથી.
પ્રધાનમંત્રીએ કર્ણાટકના મૈસૂરમાં વિકાસની વિવિધ પહેલનો પ્રારંભ કર્યો

પ્રધાનમંત્રી શ્રી નરેન્દ્ર મોદીએ આજે મૈસૂરમાં આવેલા મહારાજા કોલેજ ગ્રાઉન્ડ ખાતે યોજાયેલા એક જાહેર કાર્યક્રમ દરમિયાન રૂપિયા 480 કરોડ કરતાં વધારે ખર્ચે નાગનહલ્લી રેલવે સ્ટેશન ખાતે નિર્માણ પામનારા ઉપનગરીય ટ્રાફિક માટેના કોચિંગ ટર્મિનલનો શિલાન્યાસ કર્યો હતો. આ કોચિંગ ટર્મિનલમાં એક મેમૂ શેડ પણ હશે અને તેના કારણે હાલની મૈસૂર યાર્ડની ગીચતા દૂર થશે, વધુ મેમૂ ટ્રેન સેવાઓ અને મૈસૂરથી લાંબા અંતરની ટ્રેનો ચલાવવાની સુવિધા પ્રાપ્ત થશે, આ ક્ષેત્રની કનેક્ટિવિટી અને પર્યટનની સંભાવનાઓ બંનેમાં સુધારો આવશે. આનાથી દૈનિક આવનજાવન કરતા મુસાફરો તેમજ લાંબા અંતરના સ્થળોએ મુસાફરી કરનારાઓને ફાયદો થશે. આ કાર્યક્રમ દરમિયાન, પ્રધાનમંત્રીએ ઓલ ઇન્ડિયા ઇન્સ્ટિટ્યુટ ઓફ સ્પીચ એન્ડ હીઅરિંગ (
પ્રધાનમંત્રીએ અષાઢી બીજ, કચ્છી નવા વર્ષના પ્રસંગે શુભકામનાઓ પાઠવી.

પ્રધાનમંત્રીશ્રી નરેન્દ્ર મોદીએ એ અષાઢી બીજ, કચ્છી નવા વર્ષના પ્રસંગે દેશવાસીઓને શુભકામનાઓ પાઠવી. પ્રધાનમંત્રીએ કહ્યું ” અષાઢી બીજના વિશેષ પ્રસંગે કચ્છી સમુદાયને શુભકામનાઓ.આ એક સમુદાય પોતાની મહાન સંસ્કૃતિ અને બહાદુરી માટે ઓળખાય છે. હું આવનાર વર્ષમાં સમુદાયની પ્રગતિ અને ઉત્તમ સ્વાસ્થ્ય માટે પ્રાર્થના કરું છું.
પ્રધાનમંત્રીએ રાષ્ટ્રીય મતદાતા દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ આજે રાષ્ટ્રીય મતદાતા દિવસ નિમિત્તે લોકોને શુભેચ્છા પાઠવી હતી. પ્રધાનમંત્રીએ કહ્યું, “રાષ્ટ્રીય મતદાતા દિવસની શુભેચ્છા. આપણી ચૂંટણીની પદ્ધતિને વધુ જીવંત અને ભાગીદારીપૂર્ણ બનાવવાની દિશામાં ભારતીય ચૂંટણી પંચના પ્રયાસો માટે અમે તેમનો આભાર વ્યક્ત કરીએ છીએ. આ દિવસ આપણને મતદારોને જાગૃત કરવા અને મતદાન વધારવા માટે પ્રેરણા આપે છે, જે આપણી લોકશાહીને વધુ મજબૂત બનાવે છે.”
મંત્રીમંડળે ભારત અને ડેન્માર્ક વચ્ચેના દરિયાઈ મુદ્દા પરના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને ડેન્માર્ક વચ્ચેનાં સમજૂતી કરાર (એમઓયુ)ને મંજૂરી આપી દીધી છે. આ એમઓયુ પર જાન્યુઆરી 2019માં ડેન્માર્કના ડબ્લ્યુઆઈપીની આગામી ભારત મુલાકાત દરમિયાન હસ્તાક્ષર કરવામાં આવે તેવો પ્રસ્તાવ મુકવામાં આવ્યો છે. લાભો આ સમજૂતી કરારો પર હસ્તાક્ષર થતા બંને દેશો માટે દ્વિપક્ષીય સહયોગ માટેના નીચે મુજબના અનેક ક્ષેત્રોને ખેડવા માટેનો માર્ગ મોકળો થશે. ભારત અને ડેન્માર્કના દરિયાઈ ક્ષેત્રો વચ્ચે સરહદપારના સહયોગ અને રોકાણને સુવિધા પૂરી પાડવી; ગુણવત્તાયુક્ત શીપીંગ માટે પારસ્પરિક ક્ષમતાઓને સુધારવા માટે બંને દેશોને તજજ્ઞો, પ્રકાશનો, માહિતીઓ, આંકડાઓ અને માહિતીઓના આદાન–પ્રદાન કરવા સક્ષમ બનાવવા; ગ્રીન મેરીટાઈમ ટેકનોલોજી અને જહાજનિર્માણના ક્ષેત્રમાં સહયોગ; ઇન્ડિયન રજીસ્ટર ઑફ શીપીંગ (આઈઆરએસ)ને નામાંકિત સંસ્થા (આરઓ)નો દરજ્જો આપવો; દરિયાઈ તાલીમ અને શિક્ષણના ક્ષેત્રમાં સહયોગ; મર્ચન્ટ શીપીંગ અને દરિયાઈ પરિવહનને લગતી બાબતોના ક્ષેત્રમાં સંતુલિત સહયોગ માટે સંશોધન અને વિકાસ; તે બંને દેશો માટે દ્વિપક્ષીય અને આંતરરાષ્ટ્રીય બંને સ્તર પર પારસ્પરિક હિતોની તકોમાં રહેલા સહયોગને વધુ આગળ વધારશે અને તેને ઊંડો બનાવશે. પૂર્વભૂમિકા: ડેન્માર્ક એ ભારતના મહત્વના વેપારી ભાગીદાર દેશોમાંનો એક મહત્વનો દેશ છે. ભારતમાં નિકાસ કરવામાં આવતા મુખ્ય ડેનીશ ઉત્પાદનોમાં મેડિસીન/ફાર્માસ્યુટિકલ સામાન, પાવર જનરેટીંગ મશીનરી, ઇન્ડસ્ટ્રીયલ મશીનરી, લોહ અયસ્ક, ઓર્ગેનિક કેમિકલ વગેરેનો સમાવેશ થાય છે. ડેન્માર્કને નિકાસ કરવામાં આવતા ભારતના મુખ્ય ઉત્પાદનોમાં કપડાઓ, ટેક્સ્ટટાઈલ/ફેબ્રિક/યાર્ન, માર્ગવાહનો અને તેના ઘટકો, ધાતુ ઉત્પાદો, લોખંડ અને સ્ટીલ, જૂતા અને પ્રવાસનો સામાનનો સમાવેશ થાય છે. બંને દેશો વચ્ચેના દ્વિપક્ષીય વેપારને વધારવા અને દરિયાઈ ક્ષેત્રમાં સહયોગ અને સંગઠનની ખાતરી આપવા માટે ડેન્માર્ક સાથે એક દ્વિપક્ષીય સમજૂતી કરાર કરવામાં આવે તેવો પ્રસ્તાવ મુકવામાં આવ્યો હતો.
પ્રધાનમંત્રીએ અબુધાબીના મસદર શહેરની મુલાકાત લીધી

પ્રધાનમંત્રી શ્રી નરેન્દ્ર મોદીએ ૧૭ ઓગસ્ટ,૨૦૧૫ના રોજ અબુધાબીના યોજનાબદ્ધ શહેર મદસરની મુલાકાત લીધી હતી. આ શહેર સૌર ઉર્જા અને પુનઃપ્રાપ્ય ઉર્જાસ્ત્રોતો પર નિર્ભર છે. મદસર શહેરમાં ઉદ્યોગ જગતના નેતાઓ સાથે યોજાયેલી ગોળમેજી બેઠકમાં પ્રધાનમંત્રીઓ ભારતને રોકાણ માટેનું શ્રેષ્ઠ સ્થળ દર્શાવવા જોરદાર રજૂઆત કરી હતી. તેમણે કહ્યું હતું કે ભારતમાં ૧ ટ્રિલિયન ડોલરની તત્કાલ રોકાણ તકો ઉપલબ્ધ છે. તેમણે ઉમેર્યું કે ભારતમાં હવે પૂર્ણ બહુમતિ વાળી નિર્ણાયક સરકાર છે તેમજ રેલવે, રક્ષા વિનિર્માણ, વીમા જેવા ઘણા ક્ષેત્રોને વિદેશી રોકાણ માટે ખોલી દેવાયા છે. તેમણે પુનઃપ્રાપ્ય ઉર્જા, બંદર દ્વારા તેમજ ઓછા ખર્ચવાળા ઘરોને રોકાણ માટેના ઉત્તમ ક્ષેત્રો દર્શાવ્યા હતા. પ્રધાનમંત્રીએ ભારતને તકોની ભૂમિ તરીકે વર્ણવ્યો હતો. તેમણે કહ્યું કે ભારતના ૧૨૫ કરોડ લોકોને માત્ર બજાર તરીકે ન જોવા જોઈએ, પરંતુ એક શકિત તરીકે જોવા જોઈએ. તેમણે ઉમેર્યુ હતું કે આઈએમએફ અને વિશ્વ બેંક જેવી એજન્સીઓ ભારતને વિકાસની અપાર સંભાવનાઓ સાથેની ઝડપથી વિકસતી મોટી અર્થવ્યવસ્થા તરીકે જુએ છે. પ્રધાનમંત્રીએ કહ્યું કે ઘણાં લોકો ૨૧મી સદીને એશિયાની સદી તરીકે વર્ણવે છે. તેમણે કહ્યું કે જો ભારત અને યુએઈ સાથે કામ કરે તો એશિયન સદીને વાસ્તવિક બનાવી શકે. યુએઈ એશિયન સદીનું આર્થિક ક્ષેત્ર બની શકે. પ્રધાનમંત્રીએ કહ્યું કે તેઓ આર્થિક પરિપ્રેક્ષ્યમાં અટવાયેલા તમામ બાબતોનો નિકાલ લાવવા માટે યથા સંભવ પ્રયત્ન કરશે. આ પહેલા પ્રધાનમંત્રીએ મદસર શહેરના અધિકારીઓ સાથે શહેરની એક કલાક મુલાકાત લીધી હતી. અધિકારીઓએ તેમને યોજનાના વિવિધ તબક્કાઓ વિશે જણાવ્યું હતું. પ્રધાનમંત્રી પીઆરટી (પર્સોનલ રેપીડ ટ્રાન્ઝિટ)ની સવારી પણ કરી. આ વાહન ચાલક વિના મેગ્નેટીક પટ્ટી પર એક સ્થાનથી બીજા સ્થાને પહોંચે છે. પ્રધાનમંત્રીએ માઈક્રો નેનો ફ્રેબ્રિકેશન સુવિધા તથા માઈક્રોસ્કોપી પ્રયોગશાળાને પણ જોઈ. પ્રધાનમંત્રીએ શહેરના સાર્વજનિક સ્થળોને પણ જોયા અને તેમને ટકાઉ ભવન નિર્માણની પ્રક્રિયા તથા વાસ્તુ સંબંધિત તત્વોની પણ જાણકારી આપવામાં આવી. મસદર શહેરની એક કલાકની યાત્રામાં પ્રધાનમંત્રીનું ત્યાંના નિવાસીઓ અને વ્યવસાયિકો દ્વારા ઉત્સાહપૂર્વક સ્વાગત કરવામાં આવ્યું. સ્વાગત કરનારાઓમાં મોટી સંખ્યામાં ભારતીય સમુદાયના લોકો પણ હતા. મસદર શહેરની ડિઝીટલ વિઝિટર બુકમાં પ્રધાનમંત્રીએ પોતાના હસ્તાક્ષર સાથે લખ્યું ‘ વિજ્ઞાન જીવન છે.’
પ્રધાનમંત્રીએ જળ સંરક્ષણની પ્રતિબદ્ધતા પર ભાર મુક્યો

વિશ્વ જળ દિવસનાં અવસરે પ્રધાનમંત્રીએ કહ્યું કે, “વિશ્વ જળ દિવસ, જળ શક્તિના મહત્વને ઉજાગર કરવાનો અવસર છે તેમજ જળ સંરક્ષણ પ્રત્યે આપણી પ્રતિબદ્ધતાની પુષ્ટિ કરે છે. જ્યારે પાણીને બચાવવમાં આવે છે ત્યારે આપણા શહેરો, ગામડાઓ અને મહેનતુ ખેડૂતોને તેનો ખુબ લાભ મળે છે.”
પ્રધાનમંત્રી શ્રીએ રેસ વોકિંગ ચેમ્પિયન પ્રિયંકા ગોસ્વામીને પ્રતિષ્ઠિત સિલ્વર મેડલ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ રેસ વોકિંગ ચેમ્પિયન પ્રિયંકા ગોસ્વામીને બર્મિંગહામ 2022 કોમનવેલ્થ ગેમ્સમાં પ્રતિષ્ઠિત સિલ્વર મેડલ જીતવા બદલ અભિનંદન પાઠવ્યા છે. પ્રધાનમંત્રી શ્રીએ ટ્વીટ કર્યું; "આપણી રાષ્ટ્રીય રેસ વૉકિંગ ચેમ્પિયન પ્રિયંકા ગોસ્વામીને પ્રતિષ્ઠિત સિલ્વર મેડલ જીતવા બદલ અભિનંદન. આ મેડલ દ્વારા, તેણે ભારતના ઘણા યુવાનોને આ રમતમાં આગળ વધવા માટે પ્રેરણા આપી છે. તે આવનાર સમયમાં સફળતાની નવી ઊંચાઈઓ સર કરતી રહે. #
મંત્રીમંડળે ભારત અને પેરુ વચ્ચેની સમજૂતિને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે લીમા, પેરૂ ખાતે મે 2018માં ભારત અને પેરૂ વચ્ચે થયેલી સમજૂતિને મંજૂરી આપી હતી. આ સમજૂતિનો ઉદ્દેશ નવીન અને નવીનીકરણીય ઊર્જાના મામલે પરસ્પરના લાભ અને સમાનતાના આધારે દ્વિપક્ષીય તકનિકી સહયોગ વધારવા માટે સહયોગાત્મક સંસ્થાગત સંબંધ સ્થાપિત કરવાનો છે. આ કરારના અમલીકરણ માટે એક કાર્ય યોજના ઘડવા સંયુક્ત સમિતિની રચના કરવામાં આવી છે. આ કરાર બંને દેશ વચ્ચે દ્વિપક્ષીય સહકારને વધુ મજબૂત બનાવવામાં મદદરૂપ બનશે.
પ્રધાનમંત્રીએ સ્ક્રેમજેટ રોકેટ એન્જીનના  સફળ પરિક્ષણ બદલ ઈસરોના વૈજ્ઞાનિકોને અભિનંદન આપ્યા

પ્રધાનમંત્રી શ્રી નરેન્દ્ર મોદીએ સ્ક્રેમજેટ રોકેટ એન્જીનનું સફળ પરિક્ષણ કરવા બદલ ઈસરોના વૈજ્ઞાનિકોને અભિનંદન આપ્યા છે. પ્રધાનમંત્રીએ કહ્યું કે “સ્ક્રેમજેટ રોકેટ એન્જીનનું સફળ પરિક્ષણ એ આપણા વૈજ્ઞાનિકોના સખત પરિશ્રમ અને ઉત્તમ કામગીરીનું ઉદાહરણ છે. આપણે અવારનવાર જોયું છે કે આપણા વૈજ્ઞાનિકોના અવકાશ કાર્યક્રમે આપણને કેવી રીતે ગૌરવ અપાવ્યું છે .”
પ્રધાનમંત્રીએ આયુષમાન ભારત ડિજિટલ મિશનનો આરંભ કર્યો

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી આયુષમાન ભારત ડિજિટલ મિશનનો પ્રારંભ કર્યો છે. આ પ્રસંગે સંબોધન કરતા પ્રધાનમંત્રીએ જણાવ્યું હતું કે, છેલ્લા સાત વર્ષથી આરોગ્ય સુવિધાઓને વધુ મજબૂત બનાવવાનું અભિયાન આજે નવા તબક્કામાં પ્રવેશ કરી રહ્યું છે. પ્રધાનમંત્રીએ કહ્યું હતું કે, “આજે અમે એક એવા મિશનનો પ્રારંભ કરી રહ્યાં છીએ જેમાં ભારતમાં આરોગ્ય સુવિધાઓમાં ક્રાંતિકારી પરિવર્તનો લાવવાની સંભાવનાઓ છે.” પ્રધાનમંત્રીએ એ તથ્યને રેખાંકિત કર્યું હતું કે, 130 કરોડ આધાર નંબર, 118 કરોડ મોબાઇલ સબ્સ્ક્રાઇબરો, અંદાજે 80 કરોડ ઇન્ટરનેટ વપરાશકર્તાઓ, અંદાજે 43 કરોડ જન ધન ખાતા ધારકો સાથે દુનિયામાં બીજે ક્યાંય આટલું મોટું જોડાયેલું ઇન્ફ્રાસ્ટ્રક્ચર નથી. આ ડિજિટલ ઇન્ફ્રાસ્ટ્રક્ચર 'રેશનથી પ્રશાસન' (રેશનથી માંડીને વહીવટી સેવાઓ અને સુવિધાઓ) સુધીનું બધું જ ઝડપથી અને પારદર્શક રીતે સામાન્ય ભારતીયો સુધી પહોંચાડવાનું કામ કરે છે. પ્રધાનમંત્રીએ કહ્યું હતું કે, “સુશાસનમાં સુધારા માટે અત્યારે જે રીતે ટેકનોલોજીનો ઉપયોગ કરવામાં આવી રહ્યો છે તે અભૂતપૂર્વ છે.” પ્રધાનમંત્રીએ ટિપ્પણી કરી હતી કે, આરોગ્ય સેતુ એપ્લિકેશનથી કોરોનાનું સંક્રમણ ફેલાતું રોકવામાં ખૂબ જ સારી મદદ મળી શકી હતી. તેમણે વિનામૂલ્યે રસીકરણ અભિયાન અંતર્ગત આજે અંદાજે 90 કરોડ રસીના ડોઝ આપવાનું ભગીરથ કાર્ય કરવામાં
પ્રધાનમંત્રીએ હિમાચલ પ્રદેશની જનતાને તેમના સ્થાપના દિવસે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ હિમાચલ પ્રદેશની જનતાને તેમના સ્થાપના દિવસે શુભેચ્છા પાઠવી છે. પ્રધાનમંત્રીએ કહ્યું કે “ હિમાચલ પ્રદેશના સ્થાપના દિવસ પર રાજ્યના નિવાસીઓને ખૂબ ખૂબ શુભકાનાઓ. હું રાજ્યના સમગ્ર વિકાસ અને પ્રગતિની કામના કરું છું.
પ્રધાનમંત્રીએ નાગાલેન્ડના લોકોને તેમના રાજ્ય સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નાગાલેન્ડના લોકોને તેમના રાજ્ય સ્થાપના દિવસ પર શુભેચ્છા પાઠવી છે. પ્રધાનમંત્રીએ ટ્વીટ કર્યું; “નાગાલેન્ડના લોકોને તેમના રાજ્ય સ્થાપના દિવસ પર શુભેચ્છા. ભારત નાગાલેન્ડની સંસ્કૃતિ માટે ખૂબ ગર્વ અનુભવે છે, જે હિંમત, મહેનત અને પ્રકૃતિ સાથે સુમેળમાં રહેવા પર ભાર મૂકે છે. હું આવનારા વર્ષોમાં નાગાલેન્ડની સતત સફળતા માટે પ્રાર્થના કરું છું. “
પ્રધાનમંત્રીએ રાષ્ટ્રીય બાલિકા દિવસ પર બાલિકાઓના કૌશલ્ય, શક્તિ અને મનોબળને સલામ કરી

પ્રધાનમંત્રી શ્રી નરેન્દ્ર મોદીએ રાષ્ટ્રીય બાલિકા દિવસ પર બાલિકાઓના કૌશલ્ય, શક્તિ અને મનોબળને સલામ કરી હતી. પ્રધાનમંત્રીએ જણાવ્યું કે, “અમે બાલિકાઓના કૌશલ્ય, શક્તિ અને મનોબળને સલામ કરીએ છીએ. વિવિધ ક્ષેત્રોમાં બાલિકાઓની સિદ્ધિઓ પર અમને ગર્વ છે. “
મંત્રીમંડળે સાયબર સુરક્ષાના ક્ષેત્રમાં સહકાર પર ભારત અને અમેરિકા વચ્ચે એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીના નેતૃત્વમાં ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલય હેઠળ કેન્દ્રીય મંત્રીમંડળે ઇન્ડિયન કમ્પ્યુટર ઇમરજન્સી રિસ્પોન્સ ટીમ (સીઇઆરટી-ઇન) અને અમેરિકન હોમલેન્ડ સીક્યોરિટી વિભાગે સાયબર સીક્યોરિટીના ક્ષેત્રમાં સહકાર પર થયેલી સમજૂતીકરાર (એમઓયુ)ને મંજૂરી આપી છે. આ એમઓયુ પર નવી દિલ્હીમાં 11 જાન્યુઆરી, 2017ના રોજ હસ્તાક્ષર થયા હતા. આ એમઓયુનો ઉદ્દેશ પ્રસ્તુત કાયદા, નિયમો અને નિયમનો મુજબ સાયબર સુરક્ષા સાથે સંબંધિત માહિતીના સહકાર અને આદાનપ્રદાન તથા સમાનતા, તાલમેળ અને પારસ્પરિક લાભને પ્રોત્સાહન આપવાનો છે.
પ્રધાનમંત્રીએ ઓણમ નિમિત્તે કેરળના લોકો સાથે એકતાની ભાવના વ્યક્ત કરી

પ્રધાનમંત્રી શ્રી નરેન્દ્ર મોદીએ ઓણમના પાવન અવસર પર કેરળના લોકો સાથે એકતાની ભાવના વ્યક્ત કરી હતી. પ્રધાનમંત્રીએ કહ્યું, “ઓણમનો આ તહેવાર કેરળના લોકો છેલ્લા થોડા દિવસોથી જે સમસ્યાઓનો સામનો કરી રહ્યાં છે તેને માત આપવાની વધુ તાકાત આપે એવી શુભેચ્છા. સમગ્ર રાષ્ટ્ર કેરળની સાથે ખભે ખભો મેળવીને ઊભું છે તથા તેના નાગરિકોની સુખ અને સમૃદ્ધિ માટે પ્રાર્થના કરી રહ્યું છે.”
પીએમએ ભૂકંપ પછી કચ્છના ઉદયનો વીડિયો શેર કર્યો

પ્રધાનમંત્રી શ્રી નરેન્દ્ર મોદીએ ભૂકંપ પછી ઉદ્યોગો, કૃષિ, પર્યટન વગેરેના વિકાસશીલ હબ બનવા માટે કચ્છ, ગુજરાતના ઉદય પર આધારિત વીડિયો શેર કર્યો છે. આ વીડિયો મોદી સ્ટોરી ટ્વીટર હેન્ડલ દ્વારા ટ્વીટ કરવામાં આવ્યો છે જેમાં લોકોએ ગુજરાતના તત્કાલિન મુખ્યમંત્રી શ્રી નરેન્દ્ર મોદીના નોંધપાત્ર કામ વિશે વાત કરી છે. ભૂકંપ બાદ કચ્છના નવનિર્માણ માટે ગુજરાતના તત્કાલિન મુખ્યમંત્રીના નેતૃત્વની લોકોએ પ્રશંસા કરી છે. પ્રધાનમંત્રીએ ટ્વીટ કર્યું; “2001ના ધરતીકંપ પછી, કેટલાક લોકોએ કચ્છ માટે લખી નાખ્યું હતું. તેઓએ કહ્યું હતું કે કચ્છ ક્યારેય બેઠું થશે નહીં પરંતુ આ સંશયકારો કચ્છની ભાવનાને ઓછી આંકે છે. થોડા જ સમયમાં, કચ્છનો ઉદય થયો અને તે સૌથી ઝડપથી વિકસતા જિલ્લાઓમાંનો એક બની ગયો.”